Nationalencyklopedin

Ti Nationalencyklopedin (NE) ket isu ti kasayaatan a kontemporaneo a pagsasao a Sueko nga ensiklopedia, a nairugi babaen ti naparabor a pautang manipud iti Gobierno ti Suesia iti 17 a riwriw a krona ti Suesia idi 1980, ken nabayaden met idi Disiembre 1990.Svenska uppslagsverk: Nationalencyklopedin, naala idi Hulio 22, 2009  Ti naiprenta a bersion ket mangiraman kadagiti 20 a tomo nga addaan kadagiti 172,000 nga artikulo; ti Internet a bersion ket mangiraman kadagiti 260,000 nga artikulo (manipud idi Hunio 2005).

 Pakasaritaan 
Ti gandat ket nairugi idi 1980, idi ti komite ti gobierno ket nangisingasing a dagiti negosasion ket ket nasken a maiparugi dagiti nadumadumanga agipabpablaak. Daytoy nga agpang ket nalpas idi Agosto 1985, idi ti Bra Böcker idiay Höganäs ket nagbalin nga isu ti akin-rebbeng a nangipablaak para iti gandat. Dagiti katudingan ti gandat ket para kadagiti moderno nga obra ti reperensia a naibatay iti sientipiko a paradigma a mangiraman kadagiti banag ti henero ken enbironmento.

Awan kapada kadagiti kasakbayan a nagbilin para iti obra; sakbay a naipablaak ti immuna a tomo idi Disiembre 1989, 54,000 kadagiti gumatgatang ket nagbilinda iti ensiklopedia. Ti naudi a tomo ket naipablaak idi 1996, ket dagiti tallo a suplemental a tomo idi 2000.

Dagiti mainaig a gandat iti Nationalencyklopedin ket dagiti pay sumaganad:
Ti Ordbok ti NE, ti diksionario kadagiti tallo a tomo (1995–1996)
Ti Årsband ti NE, dagiti komplementario a tomo a manipanngep kadagiti agdama a pasamak ken ti napardas nga agbalbaliw a pakaammo a a tinawen a maiwarwaras manipud idi 1997
Ti Sverigeatlas ti NE, ti maysa nga atlas ti Suesia (1998)
Ti Världsatlas ti NE, ti atlas ti lubong (1998)
Ti NE-spelet, ti saludsod nga ay-ayam nga addaan kadagiti 8,000 a salusod (1999)

Idi 1997, ti immuna a dihital a porma ti ensiklopedia ket naipablaak kadagiti 6 a CD-ROM (kalpasanna iti pay DVD), ken idi 2000 a kas serbisio ti suskrision ti Internet. Ti online a bersion ti diksionario ken ti pay napabaro a bersion ti kasisigud nga ensiklopedia. Add dagiti 356,000 a naikabkabil, 183,000 kadagitoy ket ensiklopediko nga artikulos. Ti serbisio ket nalpasen nga addaan kadagiti nadumaduma a langa a saan a magun-od iti naiprenta a bersion, a kas ti diksionario ti Sueko–Ingles.

 Dagiti nagibasaran 

 Dagiti akinruar a silpo 
Nationalencyklopedin – Opisial a sitio (iti Sueko)
Svenska uppslagsverk – Komprehensibo a bibliograpia kadagiti ensiklopedia ti Sueko ni Christofer Psilander

Kategoria:Dagiti nailian nga ensiklopedia
Kategoria:Suesia